ร้านชาบูเปิดใหม่แถวพระประแดงใครอยากทานบุฟเฟ่ชาบูอร่อยๆ และไม่ต้องเข้าเมือง มาที่นี่ได้เลย

- น้ำซุปมีให้เลือก 2 แบบ แบบชาบูน้ำใสธรรมดากับแบบสุกี้น้ำดำ ตอนแรกคิดว่าน้ำใสจะจืดเหมือนร้านอื่นแต่ที่นี่ไม่จืด อร่อยกำลังดี ส่วนน้ำสุกี้อร่อยมาก ไม่เข้มข้นจ๋าแต่ก็เข้มข้นได้ทีต้มเนื้อต้มหมูลงไปแล้วดูดน้ำซุปติดมาด้วยอร่อยมากเลย

- น้ำจิ้ม มีหลากหลายตามสไตล์ชาบู ทั้งน้ำจิ้มสุกี้ น้ำจิ้มชาบูและไข่ไก่ดิบ น้ำจิ้มที่ร้านอร่อยมากโดยเฉพาะน้ำจิ้มสุกี้

- เนื้อหมูอร่อย ที่ร้านสไลด์บางกำลังดี ไม่เหนียวเลย กินแล้วก็เพลินดี

- เนื้อวัวรู้สึกจะเป็นส่วนริบอาย  ไม่หอมเนื้อมากแต่อร่อยดีไม่เหนียวอีกเช่นกัน

- ลูกชิ้นหมู เนื้อหมูเน้นๆ กัดแล้วได้ความรู้สึกว่าเป็นเนื้อหมูจริงๆ ไม่น่าจะมีแป้ง กินกับน้ำใสแล้วเข้ากันมาก

- หมูเด้งรสชาติเข้มข้น แต่กินนานๆไปคิดว่าเค็มไปหน่อย

ส่วนลูกชิ้นอื่นๆก็กลางๆเพราะว่าเป็นคนไม่ค่อยกินลูกชิ้นเท่าไหร่เวลามาบุฟเฟ่ต์ชาบูเน้นแต่เนื้อ 555

ราคาหัวละ 299฿ (รู้สึกจะเป็นโปรโมชั่น) ถือว่าราคากำลังดี คุ้มกับคุณภาพ